JayJayThrowThrow/commonwealth-wiki-mix huggingface dataset:
सेरछिप ज़िला

सेरछिप ज़िला भारतीय राज्य मिज़ोरम के आठ ज़िलों में से एक ज़िला है। इस ज़िले का क्षेत्रफल १४२१.६० वर्ग किमी है। सेरछिप कस्बा इस ज़िले का प्रशासनिक मुख्यालय है। यह ज़िला १५ सितम्बर १९८८ को अइज़ोल ज़िले की पूर्व लुंगदार तथा थिंगसुलथलैयाह तहसीलों से अलग होकर बना।

भारत की जनगणना २०११ के अनुसार यह भारत का सर्वाधिक साक्षर तथा मिज़ोरम का दूसरा सबसे कम जनसंख्या वाला ज़िला है।
भूगोल

यह ज़िला उत्तर तथा उत्तर-पश्चिम में अइज़ोल ज़िले, पश्चिम तथा दक्षिण में लुंगलेई ज़िले, दक्षिण पूर्व में म्यांमार तथा पूर्व में चम्फाई ज़िले से घिरा है।

इस ज़िले का अधिकांश भूभाग पहाड़ी है इसके साथ ही कहीं कहीं नदियों के तट पर जलोढ़ मृदा पायी जाती है जो कृषि कार्य के लिये उपयोग होती है। सेरछिप ज़िला कलादान नदी तथा तुइकुम नदी के मध्य बसा है। तुइकुम नदी से ज़िले को पेय जल प्राप्त होता है तथा कालादान सेरछिप के चावल के कटोरा कहे जाने वाले ज़ोलपुई को सिंचाई का जल उपलब्ध कराती है। मिज़ोरम का सबसे ऊँचा वनतॉंग जलप्रपात ज़िले से पाँच किमी दूर थेनज़ोल में लाऊ नदी पर स्थित है।

इस ज़िले की समुद्र तल से औसत ऊँचाई है,, औसत वार्षिक दैनिक तापमान १५ °C से २७ °C के मध्य तथा वर्षा मध्यम स्तर की होती है।
प्रशासन तथा सम्भाग

ज़िले का प्रशासन उपज़िलाधिकारी द्वारा किया जाता है जिसका कार्यालय सेरछिप कस्बे में है। ज़िले के तीन प्रखण्ड सेरछिप सदर, उत्तर वनलाईफाई तथा थेनज़ौल हैं।

ज़िले में तीन विधानसभा क्षेत्र तुइकुम, हरंगतुर्जो तथा सेरछिप हैं। अइज़ोल ज़िले के भी तीन गाँव दरलांग, फुलमावी तथा त्लुंगवेल तुइकुम विधानसभा क्षेत्र में आते हैं।
जनसांख्यिकी

२०११ जनगणना के अनुसार सेरछिप ज़िले की जनसंख्या ६४,९३७ है, जिसमे ३२,८५१ पुरुष तथा ३२,०८६ महिलाएँ हैं। इस ज़िले की जनसंख्या लगभग मार्शल द्वीपसमूह के बराबर है। इस ज़िले का जनसंख्या के अनुसार भारत के ६४० ज़िलों में ६२६वाँ स्थान है। इस ज़िले की २००१-११ के मध्य दशकीय जनसंख्या वृद्धि दर २०.५६% रही। ज़िले की जनसंख्या घनत्व है। सेरछिप ज़िले की लिंगानुपात दर ९७७ महिलाएँ प्रति हजार पुरुष है तथा साक्षरता दर ९७.९१% है। नगरीय जनसंख्या ४९.३१% तथा ग्रामीण जनसंख्या ५०.६९% है।
धर्म

यह जिला भारत के कुछ ईसाई बाहुल्य जिलों में से एक है। २०११ जनगणना के अनुसार यहाँ ९७.७०% ईसाई, १.५३% हिन्दू, ०.५२% मुस्लिम, ०.०५% अन्य, ०.०१% सिक्ख, ०.०१% बौद्ध, ०.०१% जैन धर्म के मतावलम्बी हैं। ०.०९% ने अपने धर्म का उल्लेख नहीं किया है।
जीव जन्तु तथा वनस्पति

१९९१ में यहाँ ख्वांगलुंग वन्यजीव अभ्यारण्य की स्थापना की गयी थी, जिसका क्षेत्रफल ३५ वर्ग किमी है।
सन्दर्भ
बाहरी कड़ियाँ

* सेरछिप ज़िले का आधिकारिक जालस्थल
*
*





श्रेणी:मिज़ोरम के जिले
*
सइहा ज़िला

सइहा ज़िला भारतीय राज्य मिज़ोरम के आठ ज़िलों में से एक है। सइहा कस्बा इस ज़िले का मुख्यालय है। भारत की जनगणना २०११ के अनुसार यह मिज़ोरम का सबसे कम जनसंख्या वाला ज़िला है।
इतिहास

सइहा ज़िला पहले छिमतुइपुई ज़िले का अंग था। सन् १९९८ में सइहा अलग ज़िला बना।
भूगोल

यह ज़िला उत्तर तथा उत्तर-पश्चिम में लुंगलेई ज़िले से, पश्चिम में लॉङ्गतलाई ज़िले से, दक्षिण तथा पूर्व में म्यांमार से घिरा है। ज़िले का क्षेत्रफल १३९९.९ वर्ग किमी है। सइहा कस्बा इस ज़िले का मुख्यालय है।
अर्थव्यवस्था

सन् २००६ में ग्रामीण विकास एवं पंचायती राज मंत्रालय, भारत सरकार ने सइहा को देश के २५० सबसे पिछड़े ज़िलों की श्रेणी में रखा। इस ज़िले को वर्तमान में पिछड़ा क्षेत्र अनुदान निधि के अन्तर्गत अनुदान मिल रहा है।
प्रखण्ड

इस ज़िले में तीन ग्राम विकास खण्ड सइहा, संगाऊ तथा तुइपंग हैं। ज़िले के तीन विधानसभा क्षेत्र सइहा, संगाऊ तथा तुइपंग हैं।
जनसांख्यिकी

२०११ जनगणना के अनुसार, इस ज़िले की जनसंख्या ५६,५७४ है, जिसमे २८,५९४ पुरुष तथा २७,९८० महिलाएँ हैं। इस प्रकार से इस ज़िले की जनसंख्या लगभग ग्रीनलैण्ड के बराबर है। जनसंख्या के अनुसार इसका भारत के ६४० ज़िलों में ६२८वाँ स्थान है। इस ज़िले की जनसंख्या सन् २००१ की तुलना में २०११ में ६१,०५६ से घटकर ५६,५७४ हो गयी। इस ज़िले की २००१-११ के मध्य दशकीय जनसंख्या वृद्धि दर -७.३४% रही। इस ज़िले की जनसंख्या घनत्व है। ज़िले की लिंगानुपात दर ९७९ तथा साक्षरता दर ९०.०१% है। ज़िले की ५५.६२% जनसंख्या गाँवों में तथा ४४.३८% जनसंख्या नगरों में निवास करती है।
धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९७.१८% है। अन्य अल्पसंख्यक धर्म हिन्दू १.६५%, मुस्लिम ०.९१%, बौद्ध ०.१८%, सिक्ख ०.०२% तथा जैन ०.०१% हैं। ०.०५% लोगों ने अपने धर्म का उल्लेख नहीं किया है।
समुदाय

यहाँ का बहुसंख्यक समुदाय मारा लोगों का है, जिनका एक स्वायत्त ज़िला परिषद मारा स्वायत्त ज़िला परिषद भी है, जो दो ग्रामीण विकास खण्डों सइहा तथा तुइपंग से मिलकर बना है। वहीं संगाऊ ग्राम विकास खण्ड में लाई लोगों की बहुसंख्या है, तथा यह लाई स्वायत्त ज़िला परिषद का अंग भी है।
जीव-जन्तु तथा वनस्पति

१९९७ में यहाँ पर फौंगपुइ राष्ट्रीय उद्यान की स्थापना हुई, जिसका क्षेत्रफल है।
सन्दर्भ
बाहरी कड़ियाँ

* Saiha.nic.in: सइहा ज़िले का आधिकारिक जालस्थल


श्रेणी:मिज़ोरम के जिले
*
लुंगलेई ज़िला

लुंगलेई ज़िला भारतीय राज्य मिज़ोरम के आठ ज़िलों में से एक है। भारत की जनगणना २०११ के अनुसार यह मिज़ोरम का अइज़ोल ज़िले के बाद दूसरा सबसे ज्यादा जनसंख्या वाला ज़िला है।
श्ब्दोत्पत्ति

लुंगलेई ज़िले का नाम इसके मुख्यालय लुंगलेई के नाम पर पड़ा है। कभी-कभी मिज़ो भाषा में लुंगलेई को लुंगलेह बोला जाता है, जिसका अर्थ चट्टानों का पुल होता है।
भूगोल

यह ज़िला उत्तर में ममित तथा अइज़ोल ज़िले से, पश्चिम में बांग्लादेश से, दक्षिण में लॉङ्गतलाई ज़िले से, दक्षिण-पूर्व में सइहा ज़िले से, पूर्व में म्यांमार तथा उत्तर पूर्व में सेरछिप ज़िले से घिरा है। इस ज़िले का क्षेत्रफल ४३५८ वर्ग किमी है। लुंगलेई कस्बा इस ज़िले का मुख्यालय है। यह एक ऐसा ज़िला है जिसकी बांग्लादेश और म्यांमार दोनों से सीमा लगती है।
प्रखण्ड

इस ज़िले में तीन सम्भाग ह्नाहथिआल, लुंगलेई तथा त्लाबुंग हैं। ज़िले में ७ विधानसभा क्षेत्र दक्षिण तुइपुई, लुंगलेई उत्तर, लुंगलेई पूर्व, लुंगलेई पश्चिम, लुंगलेई दक्षिण, थोरांग तथा पश्चिम तुइपुई हैं।
जनसांख्यिकी

२०११ जनगणना के अनुसार लुंगलेई ज़िले की जनसंख्या १६१,४२८ है, जिसमे ८२,८९१ पुरुष तथा ७८,५३७ महिलाएँ हैं। इस ज़िले की जनसंख्या लगभग सेण्ट लूसिया राष्ट्र के बराबर है। जनसंख्या के अनुसार भारत के ६४० ज़िलों में इसका ५९७वाँ स्थान है। ज़िले का जनसंख्या घनत्व है। २००१-११ के मध्य दशकीय जनसंख्या वृद्धि दर १७.६४% रही। ज़िले का लिंगानुपात दर ९४७ महिला प्रति १००० पुरुष है तथा साक्षरता दर ८८.८६% है।
धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ७८.७५% है। अन्य अल्पसंख्यक धर्म बौद्ध १७.०६%, हिन्दू ३.२४%, मुस्लिम ०.८०%, जैन ०.०६% तथा सिक्ख ०.०२% हैं। ०.०४% लोगों ने अपने धर्म का उल्लेख नहीं किया है।
सन्दर्भ
बाहरी कड़ियाँ

* आधिकारिक जालस्थल
*
*





श्रेणी:मिज़ोरम के जिले
*
ममित ज़िला

ममित ज़िला भारतीय राज्य मिज़ोरम के आठ ज़िलों में से एक ज़िला है, जिसकी सीमा भारत के त्रिपुरा व असम राज्यों तथा बांग्लादेश से लगती है।
भूगोल

यह ज़िला उत्तर में असम के हैलाकाण्डी ज़िला, पश्चिम में त्रिपुरा के उत्तर त्रिपुरा ज़िला तथा बांग्लादेश, दक्षिण में लुंगलेई ज़िला तथा पूर्व में कोलासिब ज़िला तथा अइज़ोल ज़िला से घिरा हुआ है। इस ज़िले का क्षेत्रफल ३०२५.७५ वर्ग किमी है। इस ज़िले का मुख्यालय ममित कस्बा है।
प्रखण्ड

इस ज़िले में चार ग्राम विकास खण्ड ममित, रिएक, पश्चिम फैलेंग तथा ज़ौलनुआम हैं। ज़िले में तीन विधानसभा क्षेत्र हछेक, दम्पा तथा ममित हैं।
जनसांख्यिकी

भारत की जनगणना २०११ के अनुसार ममित ज़िले की जनसंख्या ८६,३६४ है, जिसमे ४४,८२८ पुरुष व ४१,३५६ महिलाएँ हैं। इस ज़िले की जनसंख्या अण्डोरा देश के लगभग बराबर है। जनसंख्या के अनुसार भारत के कुल ६४० ज़िलों में इसका स्थान ६१८वाँ है। ज़िले का जनसंख्या घनत्व है। इस ज़िले की जनसंख्या वृद्धि दर २००१-११ के मध्य ३७.५६% दर्ज की गयी। ममित ज़िले का लिंगानुपात दर ९२७ महिलाएँ प्रति १००० पुरुष है, जबकि साक्षरता दर ८४.९३% है।
१७.२५% जनसंख्या नगरीय क्षेत्रों तथा ८२.७५% जनसंख्या ग्रामीण क्षेत्रों में वास करती है।
धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ८०.०१% है। अन्य अल्पसंख्यक धर्म बौद्ध १४.२७%, हिन्दू ३.४६%, मुस्लिम २.०६%, जैन ०.०४%, सिक्ख ०.०२% तथा अन्य ०.०२% हैं। ०.१२% लोगों ने अपने धर्म का उल्लेख नहीं किया है।
जीव जन्तु तथा वनस्पति

सन १९८५ में यहाँ दम्पा बाघ संरक्षित क्षेत्र की स्थापना हुई, जिसका क्षेत्रफल ५०० वर्ग किमी है।
सन्दर्भ
बाहरी कड़ियाँ

* आधिकारिक जालस्थल





श्रेणी:मिज़ोरम के जिले
श्रेणी:ममित ज़िला
चम्फाई ज़िला

चम्फाई ज़िला भारतीय राज्य मिज़ोरम के आठ ज़िलों में से एक है। यह ज़िला उत्तर में मणिपुर राज्य के चुराचांदपुर ज़िला, पश्चिम में अइज़ोल तथा सेरछिप ज़िला पूर्व तथा दक्षिण में म्यांमार देश से घिरा है। ज़िले का क्षेत्रफल 3185.83 किमी² है। इस ज़िले का मुख्यालय चम्फाई है।
प्रखण्ड

इस ज़िले में चार तहसीलें पूर्वी लुंगदार (कुछ हिस्सा), खवज़ोल, खवबुंग तथा नागोपा हैं। यहाँ चार ग्राम विकास खण्ड चम्फाई, खवबुंग, खवज़ोल तथा नगोपा हैं। ज़िले में पाँच विधानसभा क्षेत्र चम्फाई, खवबुंग, खवाई, खवज़ोल तथा नगोपा हैं। ज़िले में ८८ मानव जनसंख्या वाले गाँव हैं, जिनमे से ७६ से राजस्व प्राप्त होता है।
जनसांख्यिकी

भारत की जनगणना २०११ के अनुसार चम्फाई ज़िले की जनसंख्या १२५,७४५ है, जो कि ग्रेनेडा राष्ट्र के लगभग बराबर है। जनसंख्या की दृष्टि से इस ज़िले का भारत के ६४० ज़िलों में ६१०वाँ स्थान है। ज़िले का जनसंख्या घनत्व है। ज़िले की वर्ष २००१-११ के मध्य जनसंख्या वृद्धि दर १६.०१% रही। ज़िले की लिंगानुपात दर ९८४ महिलाएँ प्रति १००० पुरुष तथा साक्षरता दर ९५.९१% है।
धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ९८.१७% है। अन्य अल्पसंख्यक धर्म हिन्दू ०.८५%, मुस्लिम ०.५६%, अन्य ०.१५%, बौद्ध ०.१२%, जैन ०.०४% तथा सिक्ख ०.०१% हैं। ०.१०% लोगों ने अपने धर्म का उल्लेख नहीं किया है।
जीव जन्तु तथा वनस्पति

ज़िले में पर क्षेत्रफल का मुर्लेन राष्ट्रीय उद्यान स्थित है। इसके अतिरिक्त यहाँ पर १९९९ में स्थापित लेंगतेंग वन्यजीव अभ्यारण्य भी स्थित है, जिसका क्षेत्रफल है।
सन्दर्भ

बाहरी कड़ियाँ

* चम्फाई ज़िले का आधिकारिक जालस्थल


श्रेणी:मिज़ोरम के जिले
*
कोलासिब ज़िला

कोलासिब जिला भारत के उत्तर-पूर्वी राज्य मिज़ोरम के आठ जिलों में से एक है।
भूगोल

इस जिले के उत्तर तथा उत्तर-पश्चिम में असम राज्य का हैलाकांडी जिला, पश्चिम में ममित जिला, पूर्व तथा उत्तर में आइजोल जिला तथा उत्तर-पूर्व में असम का काछाड़ जिला है। जिले का क्षेत्रफल १३८२.५१ वर्ग किमी है। कोलासिब इस जिले का मुख्यालय है।
बांध

इस जिले में तीन बांध हैं

*सेरलुई बी बांध
*बैरबी बांध
*तुइरियल बांध
जनसांख्यिकी

२०११ जनगणना के अनुसार कोलासिब जिले की जनसंख्या ८३,९५५ है जो कि लगभग अंडोरा देश की जनसंख्या के बराबर है। इस प्रकार से यह जिला जनसंख्या के अनुसार भारत के ६४० जिलों में ६२०वें स्थान पर है। जिले का जनसंख्या घनत्व है। यहाँ २००१-११ दशक के मध्य जनसंख्या वृद्धि दर २७.२८% दर्ज की गयी है। इस जिले की लिंगानुपात दर ९५६ स्त्रियाँ प्रति १००० पुरुष है तथा साक्षरता दर ९३.५०% है।
धर्म

यह जिला भारत के कुछ ईसाई बाहुल्य जिलों में से एक है। २०११ जनगणना के अनुसार यहाँ ८९.५८% ईसाई, ५.२७% मुस्लिम, ४.७६% हिन्दू, ०.१३% बौद्ध, ०.०५% अन्य तथा ०.०२% सिक्ख धर्म के मतावलम्बी हैं। ०.१८% ने अपने धर्म का उल्लेख नहीं किया है।
सन्दर्भ
बाहरी कड़ियाँ

* कोलासिब जिले का आधिकारिक जालस्थल
* कोलासिब नगर का जालस्थल


श्रेणी:मिज़ोरम के जिले
*
अइज़ोल ज़िला

अइज़ोल ज़िला (Aizawl district) भारत के मिज़ोरम राज्य के आठ ज़िलों में से एक है। इस ज़िले के उत्तर में कोलासिब ज़िला, पश्चिम में ममित ज़िला, दक्षिण में सेरछिप ज़िला और पूर्व में चम्फाई ज़िला अवस्थित है। ज़िले का क्षेत्रफल है। इस ज़िले का मुख्यालय अइज़ोल है जो कि मिज़ोरम की राजधानी भी है। भारत की जनगणना २०११ के अनुसार यह ज़िला मिज़ोरम का सबसे अधिक जनसंख्या वाला ज़िला है।
शब्दोत्पत्ति

ज़िले का नाम इसके मुख्यालय अइज़ोल नगर के नाम पर रखा गया है। मिज़ो भाषा में अइ का अर्थ हल्दी तथा ज़ोल का अर्थ मैदान से है। अतः इसका अर्थ हल्दी के मैदानों से है।
जलवायु
जनसांख्यिकी

भारत की जनगणना २०११ अनुसार अइज़ोल ज़िले की जनसंख्या ४००,३०९ है, जो कि लगभग ब्रुनेई के बराबर है। इस प्रकार से जनसंख्या के अनुसार इस ज़िले का भारत के ६४० ज़िलों में ५५७वाँ स्थान है। ज़िले का जनसंख्या घनत्व है। २००१-११ के दौरान जनसंख्या वृद्धि दर २४.०७% है। इस ज़िले का लिंगानुपात दर १००९ महिला प्रति १००० पुरुष तथा साक्षरता दर ९७.८९% है।
धर्म

यहाँ पर ९४.७१% इसाई, ३.३१% हिन्दू, १.३१% मुस्लिम, ०.३९% बौद्ध, ०.१३% अन्य, ०.०३% सिक्ख तथा ०.०२% जैन धर्म के अनुयायी हैं। इसके अतिरिक्त ०.१% लोगों ने अपना धर्म का उल्लेख नहीं किया है।
इन्हें भी देखें

* अइज़ोल
बाहरी कड़ियाँ

* अइज़ोल ज़िले का आधिकारिक जालस्थल
सन्दर्भ

जिला, आइजोल
*
रुपए का इतिहास

thumbnail|भारतीय १० रुपये के नोटों की गड्डियां
thumbnail|भारतीय १ रुपये का सिक्का
भारत विश्व कि उन प्रथम सभ्यताओं में से है जहाँ सिक्कों का प्रचलन लगभग छठी सदी ईसापूर्व में शुरू हुआ। रुपए शब्द का अर्थ शब्द रूपा से जोड़ा जा सकता है जिसका अर्थ होता है चाँदी। संस्कृत में रूप्यकम् का अर्थ है चाँदी का सिक्का। यह सिक्का ब्रिटिश भारत के शासन काल में भी उपयोग मे लाया जाता रहा।

बीसवीं सदी में फ़ारस की खाड़ी के देशों (खाड़ी देश) तथा अरब मुल्कों में भारतीय रुपया मुद्रा के तौर पर प्रचलित था। सोने की तस्करी को रोकने तथा भारतीय मुद्रा के बाहर में प्रयोग को रोकने के लिए मई १९५९ में भारतीय रिज़र्व बैंक ने गल्फ़ रुपी (खाड़ी रुपया) का विपणन किया। साठ के दशक में कुवैत तथा बहरीन ने अपनी स्वतंत्रता के बाद अपनी ख़ुद की मुद्रा प्रयोग में लानी शुरु की तथा १९६६ में भारतीय रुपये में हुए अवमूल्यन से बचने के लिए क़तर ने भी अपनी मुद्रा शुरु कर दी।
चाँदी का रुपया

ऐतिहासिक तौर पर रुपया चाँदी पर आधारित मुद्रा थी। १९वीं शताब्दी में इसके विपरीत परिणाम हुए, जब यूरोप और अमेरिका में भारी पैमाने मे चाँदी की खोज हुई। उस समय की मजबूत अर्थव्यवस्थाएँ सोने पर आधारित थीं। चाँदी की खोज से चाँदी और सोने के सापेक्षित मूल्यों में भारी अंतर आया। अचानक ही भारत की मुद्रा विश्व बाजार में उतना नहीं खरीद सकती थी जितना पहले। इसे "रुपए की गिरावट" के नाम से भी जाना जाता है।

शुरूआत में एक रूपए को 16 आनों, 64 पैसों या 192 पाई में बाँटा गया। यानी 1 आना 4 पैसों या 12 पाई मे विभाजित था। दशमलव प्रणाली के अनुसार विभाजन हुआ 1869 मे श्रीलंका मे, 1957 मे भारत मे और 1961 मे पाकिस्तान मे।
कागज के नोटो की शुरूआत

रुपयो के कागज के नोटो को सबसे पहले जारी करने वालो मे से थे बैंक ऑफ हिन्दुस्तान (1770-1832), द जनरल बैंक ऑफ बंगाल एंड बिहार (1773-75, वारेन हास्टिग्स द्वारा स्थापित) और द बंगाल बैंक(1784-91)।

शुरूआत मे बैंक ऑफ बंगाल द्वारा जारी किए गए कागज के नोटो पे केवल एक तरफ ही छपा होता था। इसमे सोने की एक मोहर बनी थी और यह १००, २५०, ५०० आदि वर्गो मे थे। बाद के नोट मे एक बेलबूटा बना था जो एक महिला आकृति, व्यापार का मानवीकरण दर्शाता था। यह नोट दोनो ओर छपे होते थे, तीन लिपिओं उर्दू, बंगाली और देवनागरी मे यह छपे होते थे, जिसमे पीछे की तरफ बैंक की छाप होती थी। १८०० सदी के अंत तक नोटों के मूलभाव ब्रितानी हो गए और जाली बनने से रोकने के लिए उनमे अन्य कई लक्षण जोडे गए।
इन्हें भी देखें

* खाड़ी रुपया
स्रोत


बाहरी कड़ियाँ

* डॉलर रुपया विनिमय- कैसे निश्चित होता है 1 डॉलर = कितने रुपए
* गल्फ़ रुपी का इतिहास (अंग्रेज़ी में)

श्रेणी:रुपया
हरिवंशराय बच्चन-प्रतीक्षा

प्रतीक्षा
: हरिवंशराय बच्चन


मधुर प्रतीक्षा ही जब इतनी, प्रिय तुम आते तब क्या होता?
मौन रात इस भांति कि जैसे, कोई गत वीणा पर बज कर,
अभी-अभी सोई खोई-सी, सपनों में तारों पर सिर धर
और दिशाओं से प्रतिध्वनियाँ, जाग्रत सुधियों-सी आती हैं,
कान तुम्हारे तान कहीं से यदि सुन पाते, तब क्या होता?


तुमने कब दी बात रात के सूने में तुम आने वाले,
पर ऐसे ही वक्त प्राण मन, मेरे हो उठते मतवाले,
साँसें घूमघूम फिरफिर से, असमंजस के क्षण गिनती हैं,
मिलने की घड़ियाँ तुम निश्चित, यदि कर जाते तब क्या होता?


उत्सुकता की अकुलाहट में, मैंने पलक पाँवड़े डाले,
अम्बर तो मशहूर कि सब दिन, रहता अपने होश सम्हाले,
तारों की महफिल ने अपनी आँख बिछा दी किस आशा से,
मेरे मौन कुटी को आते तुम दिख जाते तब क्या होता?


बैठ कल्पना करता हूँ, पगचाप तुम्हारी मग से आती,
रगरग में चेतनता घुलकर, आँसू के कणसी झर जाती,
नमक डलीसा गल अपनापन, सागर में घुलमिलसा जाता,
अपनी बाँहों में भरकर प्रिय, कण्ठ लगाते तब क्या होता?

श्रेणी:पद्य
सेनापति जिला

सेनापति भारत के मणिपुर राज्य का एक ज़िला है। सेनापति ज़िले का मुख्यालय है।
व‍र्णन

सेनापति जिला मणिपुर के उत्त्तरी भाग में स्थित है जो नागालैण्ड की सीमा पर पड़ता है। यह जिला पूरी तरह से पहाड पर बसा है। इसके बीचों-बीच राष्ट्रीय राजमार्ग ३९ से गुजरता है। पहाड होने के कारण यहां चा‍रों तरफ हरियाली है। इसके बीचों-बीच इम्फाल नदी भी बहती है।
प्रमुख स्थान

कौब्रु पहाड यह यहां के प्रमुख पहाडों में से एक है। इसकी ऊंचाई लगभग २००० मी है। इसे यहां के लोग पवित्र स्थान मानते हैं और गर्मियों पर यहां चढते है। सर्दियों में यहां बहुत ठण्ड रहती है। इस पर्वत पर चढना लोग शुभ मानते हैं। गर्मियों में लोग झुण्ड बनाकर इसपर चढते हैं। लोगों का कहना है कि यहां पाण्डवों का आना हुआ था। यहां पर एक सुरंग भी है जिसमें लोगों को घुसना शुभ माना जाता है। इस पहाड पर चढने का मुख्य रास्ता मोट्बुंग नामक गांव से है।

कौब्रु लैखा यह एक शिव मन्दिर है। यह सेनापति से इम्फाल जाते वक्त्त NH-39 पर बीच में पड़ता है। यह मन्दिर इम्फाल नदी के किनारे पड़ता है। यहां की शिवरात्रि मणिपुर भर में विशेष माना जाता है। इस दिन यहां के सब बिहार निवासी एकत्रित होते हैं और शिव की पुजा करते हैं। कहते हैं कौब्रु पहाड में शिवलिंग पर चढाया गया दुध यहां के शिवलिंग पर गिरता है। लोग यहां के क्षेत्रिय कांवड में भी यहां आते हैं।

कांपोक्पी यह यहां की प्रमुख नगरों में से एक है। यह भी NH-39 के किनारे पड़ता है। इम्फाल नदी यहां से निकलती है। यहां से सेनापति और इम्फाल विपरित दिशाओं में २५ किमी दूर पडते हैं।

माओ गेट यह मणिपुर और नागालैण्ड के बोर्डर में पड़ता है। यहां से मणिपुर की सीमा प्रारम्भ होती है। यहां के निवासी नागा हैं। यह पहाड पर स्थित होने के कारण यहां पर बहुत ठण्ड पडती है। यहां से पहाडों के नजारें देखने लायक हैं।
कुछ गांव

मोट्बुंग यह दक्षिणी सेनापति में पड़ता है। यह घाटियों मं स्थित है। यह एक पहाडी बाजार है जो मंगलवार और शुक्रवार को खुलता है। यहां कुकी, मितै, नेपाली लोग रहते हैं। यहां के कुछ मुख्य स्कूलों में Baptist High School,Apex Christian High School हैं। यहां से इम्फाल तक के लिए बस चलती हैं।

चारहजारे यह मोट्बुंग से एक किमी की दूरी पर स्थित है। यह नेपालियों का गांव है। इसके किनारे कुकी जनजाति का भी गांव है। यहां दो स्कूल हैं - सनातन संस्क्रित विद्यालय और Ideal English High School। यह मेरा भी गांव है।

सपरमैना

मारम

तोक्फान
इन्हें भी देखें

* मणिपुर
* मेइतेइ भाषा
* पोउला भाषा
बाहरी कड़ियाँ

* https://web.archive.org/web/20080514004106/http://manipur.nic.in/
* https://web.archive.org/web/20060709222608/http://senapati.nic.in/welcome.htm
सन्दर्भ

श्रेणी:मणिपुर के जिले
*
अहमदनगर जिला

अहमदनगर ज़िला (Ahmednagar district) भारत के महाराष्ट्र राज्य का एक ज़िला है। ज़िले का मुख्यालय अहमदनगर है। क्षेत्रफल के हिसाब से यह महाराष्ट्र का सबसे बड़ा ज़िला है।
तहसील

अहमदनगर जिले में १४ तहसील है।
* अकोले तहसील
* जामखेड तहसील
* कर्जत तहसील
* कोपरगाव तहसील
* अहमदनगर तहसील
* नेवासा तहसील
* पारनेर तहसील
* पाथर्डी तहसील
* रहाटा तहसील
* राहूरी तहसील
* संगमनेर तहसील
* शेवगाव तहसील
* श्रीगोंदा तहसील
* श्रीरामपूर तहसील

अहमदनगर जिले में दो लोक सभा निर्वाचन क्षेत्र; शिरडी (लोक सभा निर्वाचन क्षेत्र) और अहमदनगर (लोक सभा निर्वाचन क्षेत्र)।
इन्हें भी देखें

* अहमदनगर
* महाराष्ट्र
* महाराष्ट्र के जिले
सन्दर्भ

श्रेणी:महाराष्ट्र के जिले
*
औरंगाबाद जिला, महाराष्ट्र

छत्रपती संभाजीनगर जिला (आधिकारिक नाम: छत्रपति संभाजीनगर जिला) भारत के महाराष्ट्र राज्य का एक जिला है। जिले का मुख्यालय छत्रपती संभाजीनगर है। छत्रपती संभाजी नगर आधिकारिक तौर पर छत्रपति संभाजी नगर के रूप में जाना जाता है |

2024 में और छत्रपती संभाजीनगर शहर की वर्तमान अनुमानित जनसंख्या 1,667,000 है, जबकि छत्रपती संभाजीनगर मेट्रो की जनसंख्या 1,693,000 होने का अनुमान है। भारत की जनगणना की अनंतिम रिपोर्ट के अनुसार, 2011 में छत्रपती संभाजीनगर की जनसंख्या 1,175,116 है। हालाँकि संभाजीनगर शहर की जनसंख्या 1,175,116 है; इसकी शहरी/महानगरीय जनसंख्या 1,193,167 है।
तालुका

औरंगाबाद जिले के यह तालुकें हैं।

* औरंगाबाद
* पैठण
* वैजापुर
* गंगापुर
* खुलदाबाद
* फुलम्ब्री
* कन्नड
* सिल्लोड
* सोयगाँव
इन्हें भी देखें

* औरंगाबाद
* जालना जिला
* परभणी जिला
* महाराष्ट्र
* महाराष्ट्र के जिले
सन्दर्भ

श्रेणी:महाराष्ट्र के जिले
जशपुर जिला

जशपुर ज़िला भारत के छत्तीसगढ़ राज्य का एक ज़िला है। ज़िले का मुख्यालय जशपुर है।
चित्रदीर्घा


Eb river of at Gullu waterfall.jpg|एब नदी पर गुल्लु जलप्रपात
Rivers of Jashpur.jpg|जशपुर ज़िले का मानचित्र

इन्हें भी देखें

* जशपुर
* छत्तीसगढ़
* छत्तीसगढ़ के जिले
बाहरी कड़ियाँ

* डा संजय अलंग-छत्तीसगढ़ की रियासतें और जमीन्दारियाँ (वैभव प्रकाशन, रायपुर1, ISBN 81-89244-96-5)
* डा संजय अलंग-छत्तीसगढ़ की जनजातियाँ/Tribes और जातियाँ/Castes (मानसी पब्लीकेशन, दिल्ली 6, ISBN 978-81-89559-32-8)
* आधिकारिक जालस्थल
सन्दर्भ

श्रेणी:छत्तीसगढ़ के जिले
*
जांजगीर-चाम्पा जिला

जांजगीर-चाम्पा ज़िला भारत के छत्तीसगढ़ राज्य का एक ज़िला है। ज़िले का मुख्यालय जांजगीर है जांजगीर चांपा को किसानों का नगर के रूप में कहा जाता है और छत्तीसगढ़ में सबसे ज्यादा धान उत्पादन जांजगीर-चांपा जिले में ही किया जाता है और इसी के कारण छत्तीसगढ़ को धान का कटोरा भी कहा जाता है राज्य के मध्य में होने के कारण इसे छत्तीसगढ़ के ह्रदय रूप में कहा जाता है।

प्रमुख नगर - अकलतरा, जांजगीर, चांपा, नैला, शिवरीनारायण, राहौद, खरौद, पामगढ़, बलौदा ।

विधानसभा (03) - अकलतरा(33), जांजगीर चांपा(34), पामगढ़(38) सक्ती(35) आंशिक, जेजेपुर(36) आंशिक ।

तहसील (09) - अकलतरा, बलौदा, पामगढ़, जांजगीर, चांपा, नवागढ़, शिवरीनारायण, सारागांव, बम्हनीडीह।

नदियां (05) - महानदी, शिवनाथ नदी, लीलागर नदी, हसदेव नदी, सोन नदी ।

नगर निगम(0)

नगर पालिका (03) - अकलतरा, जांजगीर नैला, चांपा।

नगर पंचायत (08) - पामगढ़, राहौद, खरौद, शिवरीनारायण, नवागढ़, सारागांव, बलौदा, नारियारा ।

विकास खण्ड (05) - बलौदा, अकलतरा, पामगढ़, नवागढ़, बम्हनीडीह।

Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172
चित्रदीर्घा


Janjagir vishnu mandir2.jpg|जांजगीर विष्णु मंदिर का मूर्ति-शिल्प

विवरण

जिला जांजगीर-चंपा जिले जांजगीर-चंपा छत्तीसगढ़ के केंद्र में स्थित है और इसलिए यह छत्तीसगढ़ के दिल के रूप में माना जाता है मई 1998 25 पर स्थापित किया गया था। जिला जांजगीर-चंपा के जिला मुख्यालय जांजगीर कलचुरी राजवंश के महाराजा जाँजवाल्य देव का शहर है। जांजगीर-चंपा जिले राज्य छत्तीसगढ़ में खाद्यान्नों का एक प्रमुख उत्पादक है। जांजगीर जिले के विष्णु मंदिर इस जिले के सुनहरे अतीत को दर्शाता है। विष्णु मंदिर वैष्णव समुदाय का एक प्राचीन कलात्मक नमूना है।

हसदोबांगों परियोजना जिला जांजगीर-चंपा के लिए जीवन का समर्थन नहर के रूप में माना गया है। जिले की इस परियोजना के 3/4 क्षेत्र के अंतर्गत सिंचाई के लिए कवर किया जाएगा।

जिले के स्थान - जांजगीर-चंपा के जिला मुख्यालय राष्ट्रीय राजमार्ग 200 के जांजगीर पर स्थित है जो जांजगीर में है 65 किमी है। दूर बिलासपुर से और सड़क मार्ग के माध्यम से राज्य की राजधानी रायपुर से 175 किलोमीटर दूर है। जिला मुख्यालय जांजगीर भी दक्षिण-पूर्वी-मध्य रेलवे के रेल लाइन के साथ जुड़ा हुआ है। यह हावड़ा-मुंबई मुख्य लाइन पर स्थित है। राज्य की राजधानी रायपुर में 152 किलोमीटर है। जांजगीर से रेल मार्ग के माध्यम से। जिला जांजगीर के रेलवे स्टेशन जांजगीर-नायला और चंपा है। चाम्पा, अकलतरा, नैला (जांजगीर) इसके प्रमुख रेलवे स्टेशन हैं। ज़िले की प्रमुख नदी 175 किमी लम्बी हसदो (हसदेव) नदी है।
इन्हें भी देखें

* जांजगीर
* हसदेव नदी
* छत्तीसगढ़
* छत्तीसगढ़ के जिले
* चांपा
* पामगढ़
* महानदी
* शिवनाथ नदी
* लीलागर नदी
* सोन नदी
बाहरी कड़ियाँ

* https://web.archive.org/web/20190406144345/http://www.janjgir-champa.nic.in/
* https://web.archive.org/web/20070928181630/http://cgwbraipur.gov.in/NCCR/Janjgir1.htm
सन्दर्भ

श्रेणी:छत्तीसगढ़ के जिले
*
धमतरी जिला

धमतरी भारतीय राज्य छत्तीसगढ़ का एक जिला है।

जिले का मुख्यालय धमतरी है।

नाम-धरम + तराई

निर्माण- 6 जुलाई 1998

क्षेत्रफल - वर्ग कि.मी.

जनसंख्या - (2001 जनगणना)799,781

साक्षरता - 75.16 %

एस. टी. डी (STD) कोड

विधायक - श्रीमति रंजना साहू

तहसील- 3-धमतरी,नगरी,कुरुद

ब्लाक-4-धमतरी,नगरी,कुरुद,मगरलोड

समुद्र तल से उचाई - m

अक्षांश - 20*42' N

देशांतर - 81.33' E

औसत वर्षा -

पर्यटन
* बांध-गंगरेल बांध, सोंडूर, माडमसिल्ली, श्रृंगी ऋषि आश्रम सिहावा, कर्णेश्वर मंदिर सिहावा, नरहरा बांध
* धार्मिक स्थल- माँ विंध्यवासिनी मंदिर धमतरी
बाहरी कड़ियाँ

* http://dhamtari.gov.in/





श्रेणी:छत्तीसगढ़ के जिले

*
07722
दुर्ग जिला

दुर्ग ज़िला भारत के छत्तीसगढ़ राज्य का एक ज़िला है। ज़िले का मुख्यालय दुर्ग है। दुर्ग जिले के मुख्य शहर, दुर्ग, और भिलाई सम्मिलित रूप से टि्वन सिटी कहा जाता है। भिलाई में लौह इस्पात संयंत्र की स्थापना के साथ ही दुर्ग का महत्व काफी बढ़ गया। शिवनाथ नदी के पूर्वी तट पर स्थित दुर्ग शहर के बीचोबीच से राष्ट्रीय राजमार्ग ६ (कोलकाता-मुंबई) गुजरती है। टि्वनसिटी के तौर पर दुर्ग-भिलाई शैक्षणिक और खेल केंद्र के रूप में न केवल प्रदेश में बल्कि देश में अपना स्थान रखता है। सन् 2001 की जनगणना के अनुसार दुर्ग नगर की जनसंख्या 2,31,182 थी। दुर्ग छत्तीसगढ़ का दूसरा बड़ा शहर हैं जो लगभग छत्तीसगढ़ के बीचोबीच बस हैं। CG ka matable chitisgudh yha छत्तीसगढ़ भारत का ऐसा राज्य है जिसे 'महतारी'(मां) का दर्जा दिया गया है।[
इन्हें भी देखें

* भिलाई
* छत्तीसगढ़
* छत्तीसगढ़ के जिले
बाहरी कड़ियाँ

* छत्तीसगढ पर सन्कलित जानकारी का एक कोष (हिन्दी ब्लॉग)
सन्दर्भ

प्रतिदिन रोज सुबह भारत माता के जयकारे से पूरा गांधी चौक दुर्ग गूंज उठता है।इस दौरान लोगों चाहे वह राम मंदिर में हो या चाय की दुकान पर, या कोई सब्जी, फल ले रहा हो वह अपनी जगह पर खड़ा हो जाता है https://www.jwalaexpress.com/1697/
श्रेणी:छत्तीसगढ़ के जिले
*